**БАТЛАВ.**

**МОНГОЛ УЛСЫН ИХ ХУРЛЫН ГИШҮҮН Т.ЭНХТҮВШИН**

**НЭМЭГДСЭН ӨРТГИЙН АЛБАН ТАТВАРААС ЧӨЛӨӨЛӨХ ТУХАЙ**

**ХУУЛИЙН ТӨСЛИЙН ҮЗЭЛ БАРИМТЛАЛ**

**Нэг. Хуулийн төсөл боловсруулах үндэслэл, шаардлага**

Нэмэгдсэн өртгийн албан татвараас чөлөөлөх тухай хуулийн төслийг боловсруулах дараах үндэслэл, шаардлага байна.

**1.1.Хууль зүйн үндэслэл**

Монгол Улсын Их Хурлын 2020 оны 23 дугаар тогтоолоор баталсан “Монгол Улсыг 2021-2025 онд хөгжүүлэх таван жилийн үндсэн чиглэл"-ийн 8.3.1.гол нэрийн хүнсний бүтээгдэхүүний хэрэгцээг дотоодын үйлдвэрлэлээр бүрэн хангах зорилтыг дэвшүүлсэн.

Жижиг, дунд үйлдвэрийн тухай хуулийн 9 дүгээр зүйлийн 9.1.1 дэх заалтад “Жижиг, дунд үйлдвэр эрхлэх эрх зүйн орчинг боловсронгуй болгох, санхүү, татвар, зээл, хөрөнгө оруулалтын таатай нөхцөлийг бүрдүүлэхэд чиглэсэн төрийн бодлогыг тодорхойлох”, Монгол Улсын Их Хурлын 2020 оны 24 дугээр тогтоолоор батлагдсан Монгол Улсын Засгийн газрын 2020-2024 оны уйл ажиллагааны хөтөлбөрийн 3.1.21. татварын бодлогоор дэмжих гэж, Татварын ерөнхий хуулийн 3 дугаар зүйлийн 3.1 дэх хэсэгт “татварыг зөвхөн Улсын Их Хурал хуулиар бий болгох, өөрчлөх, хөнгөлөх, чөлөөлөх, хүчингүй болгох эрхтэй” гэж тус тус заасан.

**1.2.Практик шаардлага**

Улсын хэмжээнд жилд 330 сая ширхэг өндөг хэрэглэж байгаа бөгөөд үүний 52 хувь буюу 173 сая ширхэг өндөг дотоодод, үлдсэн 48 хувь буюу 161 сая ширхэг өндөг /Гаалийн ерөнхий газрын статистик 2019 оны мэдээ/ импортоор орж ирдэг. Импортын өндгийг ОХУ-ын Эрхүү, Красноярск, Новосибирск мужаас оруулж ирдэг. 2010 оны үед шувууны аж ахуй эрхлэгч 30 гаруй аж ахуйн нэгж байсан боловч импортын зах зээлийн үнийн өрсөлдөөнд хаагдаж одоо шувууны аж ахуйн томоох 9 аж ахуй үйл ажиллагаа явуулж байна. Дээрх аж ахуйн нэгжүүд 720.0 мянга орчим толгой шувуу тэжээж, 173.2 сая ширхэг өндөг үйлдвэрлэж, үйлдвэрлэлийн үйл ажиллагааны хүчин чадлын 53%-ийг ашиглаж байна.

Хэдийгээр үйлдвэрлэх өндөгний хэмжээ нэмэгдэж аж ахуйн үйлдвэрлэлд өсөлт гарч байгаа ч үйлдвэрлэл эрхлэгчдэд эргэлтийн хөрөнгө дутмаг, банкны зээлийн хүү өндөр байгаагаас шалтгаалан техникийн шинэчлэл төдийлэн хангалттай тувшинд хийж чадахгүй, үйлдвэрлэлийн хүчин чадлыг 100 хувь ашиглаж чадахгүй байна.

Нэмэгдсэн өртгийн албан татвараас чөлөөлөгдөх жижиг, дунд үйлдвэрийн үйлдвэрлэлийн 29 салбарын 618 төрлийн тоног төхөөрөмжийг Засгийн газрын 2017 оны 6 дугаар сарын 14-ний өдрийн 168 дугаар тогтоолоор баталж, шувууны аж ахуйн тоног төхөөрөмжийг нэмэгдсэн өртгийн албан татвараас чөлөөлөх тухай хуулийн үйлчлэл 2018 оны 12 дугаар сарын 31-ний дууссан байна. Иймд шувууны аж ахуйн үйлдвэрлэл зрхлэхэд шаардлагатай шинэ техник, тоног төхөөрөмжийг эдийн засгийн хямрал, валютын өсөлттэй байгаа энэ үед нэмэгдсэн өртгийн албан татвараас чөлөөлж хөдөө аж ахуйн үйлдвэрлэл эрхлэгчдийг дэмжих нь зүйтэй байна.

Түүнчлэн Хууль тогтоомжийн хэрэгцээ, шаардлагыг урьдчилан тандан судлахад шувууны аж ахуйн өндөгний үйлдвэрлэлийг байгаль орчинд ээлтэи зарчмаар нэмэгдуулэх асуудлыг шийдвэрлэхэд төрийн зүгээс холбогдох татварын бодлогоор дэмжлэг үзүүлэх зохицуулалтын хувилбар нь оновчтой болох талаар судалгааны зөвлөмж гарсан бөгөөд Татварын еренхий хуулийн 3.1-д “татварыг зөвхөн Улсын Их Хурал хуулиар бий болгох, өөрчлөхх, хөнгөлөх, чөлөөлөх, хүчингүй болгох эрхтэй" гэж заасны дагуу Нэмэгдсэн өртгийн албан татвараас чөлөөлөх тухай хуулийн төслийг боловсруулах шаардлагатай боллоо.

**1.3.Хуулийн төсөл батлагдсанаар үүсэх нийгэм, эдийн засгийн үp дагавар, гapax үp дүн**

Хуулийн төсөл батлагдсанаар дараахь эерэг үp дун гарна.

Ойрын 5 жилийн хугацаанд 1,4 сая шувуу үржүүлэн, 342 сая ш өндөг үйлдвэрлэж дотоодын хүн амын өндөгний хэрэгцээг бүрэн хангана. 5 жилийн хугацаанд шат дараатайгаар (Жил бүр) өндөгний импортын хэмжээг бууруулах, нөгөө талаар дотоодын үйлдвэрлэлийг нэмэгдүүлэхэд чиглэсэн төрийн тогтвортой бодлого гаргаж хэрэгжүүлнэ.

Нэг байрны буюу 30.0-40.0 мян шувууны тоног төхөөрөмж 30 иж бүрдэл хэрэгтэй. Нэг иж бүрдэл нь 700 сая төг. Гааль, НӨАТ чөлөөлөхөд: /700 сая.төг \*30 иж бүрдэл = 21 тэрбум Гааль, НӨАТ нь 15,5% = 3,2 тэрбум төгрөг.

Tөрөөc баримталж буй эрчимжсэн аж ахуй, тэр дундаа шувууны аж ахуйн өндөг үйлдвэрлэлийн өсөлтийг тогтворжуулах, шувууны аж ахуйн үйлдвэрлэлийн эдийн засгийн чадавхийг сайжруулах, хөдөлмөр эрхлэлтийг тууштай дэмжих, иргэдээ эруул аюулгуй, дотоодын үйлдвэрлэлийн өндөгөөр хангах нөхцөл бүрдэхэд нөлөөлнө. Хөдөө аж ахуйн үйлдвэрлэлд дэвшилтэт техник, технологи нэвтэрч бүтээгдэхүүний өөрийн өртөг буурч, чанар сайжиран зах зээлд өрсөлдөх чадварыг нэмэгдүүлэн, хөдөө аж ахуйн үйлдвэрлэлийн эрсдэлт байдлыг бууруулж, байгаль орчинд ээлтэй apгaap шувууны аж ахуй эрхлэх байдлыг дэмжинэ.

**1.4. Хууль гарсантай холбогдуулан шинээр боловсруулах буюу нэмэлт өөрчлөлт оруулах, хүчингүй болгох хууль тогтоомжийн талаар**

Хуулийн төсөл нь Монгол Улсын Үндсэн хууль, бусад хууль тогтоомжтой нийцэж байгаа бөгөөд төсөл батлагдсантай холбогдуулан шинээр боловсруулах болон нэмэлт, өөрчлөлт opox шаардлагатай хууль тогтоомжууд байхгүй болно.